ai4bharat/Pralekha huggingface dataset:
ప్రధాన మంత్రి కార్యాలయం
సహ ప్రాణులతో మన సామరస్యానికీ అమృత సరోవరాల భరోసా: ప్రధానమంత్రి
అమృత సరోవరాల ప్రాముఖ్యం గురించి ప్రధానమంత్రి శ్రీ నరేంద్ర మోదీ ఒక ప్రకటననలో ప్రత్యేకంగా ప్రస్తావించారు. జల సంరక్షణ, అందులో సమాజ భాగస్వామ్యంతోపాటు మనతో కలసి జీవించే ప్రాణులతో మన సామరస్యానికీ భరోసా ఇస్తున్నాయని ఆయన అభివర్ణించారు.
ఈ మేరకు అస్సాంలోని కామ్రూప్ జిల్లాలోని సింగ్రా వద్ద నిర్మించిన నిర్మల సరోవరంలో మునకలేస్తూ ఏనుగులు వేసవి తాపం నుంచి సేద దీరడంపై అస్సాం ముఖ్యమంత్రి శ్రీ హిమంత బిశ్వ శర్మ చేసిన ట్వీట్కు ప్రతిస్పందనగా ఒక ట్వీట్ ద్వారా పంపిన సందేశంలో:
“ఇది ఎంతో కనువిందు చేసే దృశ్యం... జల సంరక్షణ, సమాజ భాగస్వామ్యంతోపాటు మనతో భూగోళాన్ని పంచుకునే ప్రాణులతో మన సామరస్యానికీ అమృత సరోవరాలు భరోసా ఇస్తున్నాయి” అని ప్రధానమంత్రి పేర్కొన్నారు.
(
జల శక్తి మంత్రిత్వ శాఖ
జల్ జీవన్ మిషన్ లక్ష్యాలు
ఆగష్టు, 2019 నుండి 2024 నాటికి దేశంలోని ప్రతి గ్రామీణ గృహానికి కుళాయి ద్వారా తాగు నీటి సరఫరాను అందించడానికి భారత ప్రభుత్వం.. ఆయా రాష్ట్రాలు కేంద్ర పాలిత ప్రాంతాల భాగస్వామ్యంతో జల్ జీవన్ మిషన్ ని అమలు చేస్తోంది. జల్ జీవన్ మిషన్ ప్రకటన సమయంలో 3.23 కోట్ల  కుటుంబాలకు కుళాయి నీటి కనెక్షన్లు ఉన్నట్లు నివేదించబడింది. ఇప్పటివరకు దాదాపు 7.52 కోట్ల  అదనపు గ్రామీణ కుటుంబాలకు కుళాయి నీటి కనెక్షన్లు అందించబడ్డాయి. ఈ విధంగా 19.12.2022 నాటికి, దేశంలోని 19.36 కోట్ల గ్రామీణ కుటుంబాలలో 10.75 కోట్ల  కంటే ఎక్కువ కుటుంబాలకు తమ ఇళ్లకు కుళాయి ద్వారా మంచి నీటి సరఫరా అందిచడం జరిగిన్నట్లు నివేదించబడింది. "నీరు" అనేది రాష్ట్ర ప్రభుత్వపు పరిధిలోని అంశం అయినందున, నీటి సరఫరా పథకాలను ప్లాన్ చేయడం, ఆమోదించడం, అమలు చేయడం, నిర్వహించడం, పథకాల నిర్వహణ వంటి అధికారాలు రాష్ట్రాల పరిధిలోకి వస్తాయిఅందువల్ల ఫిర్యాదులు, అవినీతి, గ్రీవియెన్స్ మొదలైనవి సంబంధిత రాష్ట్రం లేదా కేంద్ర పాలిత ప్రాంత ప్రభుత్వ సంస్థల పరిధిలో పరిష్కరించబడతాయి. జేజేఎం యొక్క వివిధ పనులు మరియు విభాగాల అమలు నాణ్యతను అంచనా వేయడానికి కాలానుగుణ ప్రాతిపదికన క్షేత్రస్థాయి పర్యటనలు కూడా చేపట్టబడతాయి. జేజేఎం డ్యాష్బోర్డ్ కూడా అభివృద్ధి చేయబడింది. ఇక్కడ మిషన్పై రాష్ట్ర, జిల్లా మరియు పంచాయతీ స్థాయిలలో పురోగతికి సంబంధించిన సమాచారం పబ్లిక్ డొమైన్లో అందించబడుతుంది. సీపీజీఆర్ఏఎంఎస్ పోర్టల్ ద్వారా స్వీకరించబడిన ఫిర్యాదులు కూడా సంబంధిత రాష్ట్రం/ కేంద్ర పాలిత ప్రాంతాల స్థానికి సంస్థల ద్వారా పరిష్కారం కోసం తీసుకోబడతాయి. 2017-18 & 2018-19 సంవత్సరాల్లో ఎన్ఆర్డీడబ్ల్యుపీ కింద మరియు 2019-20, 2020-21, 2021-22 & 2020లో జల్ జీవన్ మిషన్ కింద రాష్ట్రాలు/ కేంద్ర పాలిత ప్రాంతాలు కేటాయించిన, డ్రా మరియు వినియోగానికి సంబంధించిన రాష్ట్రం/ కేంద్ర పాలిత ప్రాంతాల నివేదించబడిన కేంద్ర నిధుల వివరాలు -23  ఈ వార్తతో అనుబంధంగా అందించబడింది. ఈ సమాచారాన్ని జలశక్తి శాఖ సహాయ మంత్రి శ్రీ ప్రహ్లాద్ సింగ్ పటేల్ ఈరోజు లోక్సభలో లిఖితపూర్వకంగా అందించిన సమాధానంలో తెలిపారు.
సాంఘిక న్యాయం, మరియు సాధికారత మంత్రిత్వ శాఖ
మెట్రిక్ తదనంతర ఓబీసీ వసతి గృహాలు
ఓబీసీ బాలురు, బాలికల వసతి గృహాల నిర్మాణం కోసం ఒడిశా రాష్ట్ర ప్రభుత్వం నుంచి కేంద్ర సామాజిక న్యాయం, సాధికారత శాఖకు ప్రతిపాదనలు అందాయి. ఈ ప్రతిపాదనలను పరిశీలించడం జరిగింది, అవి అసంపూర్ణంగా ఉన్నట్లు తేలింది. ప్రతిపాదనల్లో లోపాల గురించి ఒడిశా రాష్ట్ర ప్రభుత్వానికి తెలియజేయడం జరిగింది. ఆ రాష్ట్ర ప్రభుత్వం నుంచి పూర్తి ప్రతిపాదనలు రావలసి ఉంది.
కేంద్ర సామాజిక న్యాయం, సాధికారత శాఖ సహాయ మంత్రి సుశ్రీ ప్రతిమ భూమిక్ ఈ విషయాన్ని ఇవాళ లోక్సభకు లిఖితపూర్వకంగా తెలిపారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఈశాన్యరాష్ట్రాలు, జమ్మూ & కాశ్మీర్లకు కోవిడ్ సంబంధిత వైద్య సహాయాన్నిఅందిస్తున్నందుకు సైన్యాన్ని ప్రశంసించిన కేంద్ర మంత్రి డాక్టర్ జితేంద్ర సింగ్
ఈశాన్య రాష్ట్రాలు,జమ్ము కాశ్మీర్లలో సైన్యం అందిస్తున్న కోవిడ్ వైద్య సంబంధిత సేవలకు ఆర్మ్డ్ ఫోర్స్ మెడికల్ సర్వీసెస్ను ఈశాన్య ప్రాంత అభివృద్ధి  కేంద్ర మంత్రి, ప్రధానమంత్రి కార్యాలయం, సిబ్బంది, ప్రజా ఫిర్యాదులు, పెన్షన్, అణుశక్తి, అంతరిక్షశాఖల సహాయమంత్రి శ్రీ జితేంద్ర సింగ్ ప్రశంసించారు. కోవిడ్ మహమ్మారి వ్యాప్తి తొలి దశలోనే సైన్యం రంగంలోకి దిగి ఈ ప్రాంతాలలో తొలిదశ సన్నద్ధతలో వ్యాదినిర్ధారణ పరీక్షలు, చికిత్సా సదుపాయాలు కల్పించడంలో సైన్యం విశేష సేవలు అందించిందని ఆయన అన్నారు.
ఈశాన్య రాష్ట్రాలకు సంబంధించి తీసుకున్న చర్యలు , తాజా పరిణామాలు, అక్కడి పరిస్థితుల గురించి మంత్రి శ్రీజితేంద్ర సింగ్కు , జనరల్ బెనర్జీ వివరించారు. అరుణాచల్ ప్రదేశ్లో, తెంగా మిలిటరీ హాస్పిటల్ లో కోవిడ్ పేషెంట్ల కోసం 80 ప్రత్యేక పడకలు, 2 ఐసియు పడకలు ఉన్నాయని, లికబాలిలోని మిలిటరీ హాస్పిటల్లో కోవిడ్ పేషెంట్ల కోసం 82 ప్రత్యేక పడకలు, 2 ఐసియు పడకలు ఉన్నాయని చెప్పారు. అదేవిధంగా, అస్సాంలోని జోర్హాట్ , మేఘాలయలోని షిల్లాంగ్ లలో, సాయుధ దళాల వైద్య సేవలు అందుతున్నాయని తెలిపారు. జోర్హాట్లో 110,షిల్లాంగ్లొ 247 ప్రత్యేక బెడ్లు అందుబాటులో ఉంచారు. అలాగే జోర్హాట్లో 10 ఐసియు బెడ్లు, షిల్లాంగ్లో 4 ఐసియు బెడ్లు ఏర్పాటు చేశారు.
ఆర్మ్డ్ ఫోర్సెస్ మెడికల్ సర్వీసెస్  డైరక్టర్ జనరల్ , లెఫ్టినెంట్ జనరల్ అనుప్ బెనర్జీ నుంచి తాజా సమాచారం తెలుసుకుంటూ కేంద్ర మంత్రి డాక్టర్ జితేంద్ర సింగ్, ఉదంపూర్లోని ఆర్మీ కమాండ్ ఆస్పత్రి సేవలను ప్రత్యేకంగా ప్రశంసించారు. ఈ ఆస్పత్రి కోవిడ్ కేసుల కోసం ప్రత్యేకంగా 200 బెడ్లు సిద్ధం చేసింది. అలాగే 6 ఐసియు బెడ్లు కోవిడ్ వ్యాధి తీవ్రత కలిగిన వారికోసం, సాధారణ పౌరుల కోసం కేటాయించింది. ఈ చర్యలన్నీ ఈ ఆస్పత్రి కోవిడ్ వ్యాప్తి ప్రారంభ దశలోనే చేపట్టింది.
అదేవిధంగా, శ్రీనగర్లోని ఆర్మీ హాస్పిటల్ 124 కోవిడ్ ప్రత్యేక పడకలను కూడా ఏర్పాటు చేసింది, రాజౌరిలోని ఆర్మీ హాస్పిటల్ కోవిడ్ కేసుల కోసం 82 పడకలను కేంద్రపాలిత ప్రాంత ప్రభుత్వ ఆరోగ్య అధికారులు ఏర్పాటు చేసిన సౌకర్యాలకు అనుబంధంగా ఏర్పాటు చేసింది. దీనికితోడు, కమాండ్ హాస్పిటల్ ఉధంపూర్ కూడా మొదటి నుండి రోగనిర్ధారణ సౌకర్యాలను అందిస్తోంది.
కోవిడ్ మహమ్మారి ప్రారంభ దశలలో సైన్యం చేపట్టిన చురుకైన చర్యలను డాక్టర్ జితేంద్ర సింగ్ ప్రశంసించారు, ఇది వ్యాధి వ్యాప్తిని తగ్గించడంలో దోహదపడిందన్నారు. సాయుధ దళాల వైద్య సేవలు ఏర్పాటు చేసిన క్వారంటైన్ క్యాంపులు, ఐసొలేషన్ సౌకర్యాల గురించి కూడా ఆయన ప్రస్తావించారు.
పరిస్థితులనుబట్టి, వైద్య పరికరాల సప్లయర్స్నుంచి పరికరాల అందుబాటును బట్టి ముందు ముందు ఇలాంటి ఆస్పత్రుల సంఖ్యను మరింత పెంచుతామని ఎ.ఎఫ్.ఎం.ఎస్ డైరక్టర్ జనరల్, కేంద్ర మంత్రికి తెలిపారు. అలాగే భవిష్యత్తులో పరిస్థితులను బట్టి బెడ్ల సంఖ్యను పెంచుతామన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 199.01 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 6.98 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,99,01,83,135
|
|
అందుబాటులోని నిల్వలు
|
|
6,98,57,850
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 199.01 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 6.98 కోట్లకు పైగా  డోసులు అందుబాటులో ఉన్నాయి.
ప్రధాన మంత్రి కార్యాలయం
మొదటి సారి గా నిర్వహిస్తున్న ఖేలో ఇండియా యూనివర్సిటీ గేమ్స్ ఆరంభమవుతున్నట్లు ప్రకటించనున్న ప్రధాన మంత్రి
దేశం లో మొట్టమొదటిసారి గా ఖేలో ఇండియా యూనివర్సిటీ గేమ్స్ 2020వ సంవత్సరం ఫిబ్రవరి 22వ తేదీ న కటక్ లోని జవాహర్ లాల్ నెహ్రూ ఇండోర్ స్టేడియమ్ లో పెద్ద ఎత్తు న జరిగే ప్రారంభ కార్యక్రమం ద్వారా మొదలుకానున్నాయి.
బహుళ విభాగాల ఆటల తో కూడిన ఈ కార్యక్రమాన్ని మాన్య ప్రధాన మంత్రి శ్రీ నరేంద్ర మోదీ వీడియో కాన్ఫరెన్స్ మాధ్యమం ద్వారా ప్రారంభమైనట్లు ప్రకటించనున్నారు.
ఖేలో ఇండియా యూనివర్సిటీ గేమ్స్ ను భారత ప్రభుత్వం ఒడిశా రాష్ట్ర ప్రభుత్వం తో కలసి ప్రారంభించనుంది.
గేమ్స్ ను 2020వ సంవత్సరం ఫిబ్రవరి 22వ తేదీ నాటి నుండి మార్చి నెల ఒకటో తేదీ వరకు భువనేశ్వర్ లో నిర్వహించనున్నారు.
ఇది భారతదేశం లో విశ్వవిద్యాలయ స్థాయి లో నిర్వహించే అతి పెద్దదైన పోటీ. దీని లో దేశవ్యాప్తం గా 150కి పైగా విశ్వవిద్యాలయాల కు చెందిన దాదాపు గా 3500 మంది క్రీడాకారులు పాల్గొననున్నారు.
విలువిద్య, అథ్లెటిక్స్, కుస్తీ, ఫెన్సింగ్, జూడో, ఈత, వెయిట్ లిఫ్టింగ్, మల్లయుద్ధం, బ్యాడ్ మింటన్, బాస్కెట్ బాల్, ఫుట్ బాల్, హాకీ, టేబల్ టెనిస్, టెనిస్, వాలీబాల్, రగ్బి, ఇంకా కబడ్డీ.. ఇలా మొత్తం 17 ఆట లు ఉంటాయి. విద్య మరియు క్రీడ రంగాలు రెంటిలో సమతుల్యత ను సాధించడం లో భారతదేశ యువజనుల కు సహాయకారి గా మలచాలనే రెండు లక్ష్యాల తో చేపడుతున్న ఆకాంక్షభరిత స్పర్ధ గా ఖేలో ఇండియా యూనివర్సిటీ గేమ్స్ నిలవనుంది.
ఖేలో ఇండియా ప్రోగ్రాము ప్రధాన మంత్రి ఆలోచనల లో నుండి జనించింది. భారతదేశం లో ఆడేటటువంటి అన్ని ఆటల కు సంబంధించి ఒక బలమైన ఫ్రేమ్ వర్క్ ను నిర్మించడం ద్వారా క్రీడాసంస్కృతి ని అట్టడుగు స్థాయి నుండి పునరుద్ధరించడం కోసం మరియు భారతదేశాన్ని ఒక ఘనమైనటువంటి క్రీడ ల దేశం గా ప్రతిష్టించడం కోసం దీనిని ప్రవేశపెట్టడమైంది.
భారత ప్రభుత్వం 2018వ సంవత్సరం లో ఖేలో ఇండియా స్కూల్ గేమ్స్ ను, అలాగే 2019వ సంవత్సరం లో మరియు 2020వ సంవత్సరం లో నేశనల్ యూత్ గేమ్స్ ను జయప్రదం గా నిర్వహించింది.
ఆరోగ్య, కుటుంబ సంక్షేమ మంత్రిత్వ శాఖ
కరోనా వైరస్ పై తాజా సమాచారం : ప్రయాణికులకు సవరించిన సలహాల జారీ
కేంద్ర ఆరోగ్యం మరియు కుటుంబ సంక్షేమ మంత్రిత్వ శాఖ కరోనా వైరస్ కు సంబంధించి సరిక్రొత్త గా ఒక ప్రకటన ను విడుదల చేసింది. అందులో -
నిన్నటి రోజు న తెలియజేసిన విధం గా, చైనా కు ప్రయాణించడం నిలిపివేసుకోలసింది గా ప్రజల కు ఇచ్చిన సమాచారం లో మరికొన్ని మార్పు చేర్పుల ను చేయడమైంది. 2020వ సంవత్సరం జనవరి 15వ తేదీ నాటి నుండి చైనా ను సందర్శించిన వారిని మరియు ఇక నుండి చైనా ను సందర్శించే వారి ని ఇతరులతో కలవనీయకుండా ఒంటరి ఆవాసాని కి  పరిమితం చేసే అవకాశం ఉంది.
• చైనా పాస్ పోర్టు ను కలిగి ఉన్న వారి కి ఇ-వీసా  సౌకర్యాన్ని తాత్కాలికం గా నిలుపుదల చేయడమైంది.
• చైనా దేశస్తుల కు ఇప్పటికే జారీ అయిన ఇ-వీసా తాత్కాలికం గా చెల్లుబాటు కాదు.
• చైనా నుండి భౌతిక వీజ ను సంపాయించుకొనేందుకు ఆన్ లైన్ లో దరఖాస్తు ను సమర్పించే అవకాశాన్ని కూడా నిలిపివేయడం జరిగింది.
• తప్పనిసరి కారణాల వల్ల భారతదేశాన్ని సందర్శించవలసిన వారు బీజింగ్ లోని భారతదేశ రాయబార కార్యాలయాన్ని గాని, లేదా శంఘాయీ లో లేదా గువాంగ్ ఝూ లో గల కాన్సులేట్ లను గాని సంప్రదించవలసింది గా విజ్ఞప్తి చేయడం జరుగుతున్నది.
(Visitor Counter : 220
ప్రధాన మంత్రి కార్యాలయం
గుజరాత్, తమిళనాడు మధ్య పురాతన బంధాన్ని గుర్తు చేసుకున్న సౌరాష్ట్ర తమిళ సంఘం: ప్రధానమంత్రి
గుజరాత్, తమిళనాడు మధ్య పురాతన కాలం నుంచీ వస్తున్న అనుబంధాన్ని ప్రధానమంత్రి శ్రీ నరేంద్ర మోదీ గుర్తు చేసుకున్నారు. ఆ బంధాన్ని సౌరాష్ట్ర తమిళ సంగమం ఒక వేడుకలా జరుపుకుంటున్నదన్నారు. ఈ కార్యక్రమం ‘ఏక్ భారత్ శ్రేష్ఠ్ భారత్’ నినాదానికి ప్రతీక అని అభివర్ణించారు.
కేంద్ర మంత్రి డాక్టర్ మన సుఖ మాండవ్యా చేసిన ట్వీట్ కు స్పందిస్తూ, ప్రధాని ఇలా రీట్వీట్ చేశారు:
"ఎస్టీ సంగమం గుజరాత్, తమిళనాడు మధ్య పురాతన బంధాన్ని గుర్తు చేసుకుంటూ వేడుకగా జరుపుకుంటోంది. శతాబ్దాల క్రితం గుజరాత్ ప్రజలు తమిళనాడును తమ నివాసంగా మార్చుకొని అక్కడి స్థానిక సంస్కృతిలో ఒదిగిపోయారు. తమిళ ప్రజలు కూడా చేతులు చాచి ఆహ్వానించి అక్కున చేర్చుకున్నారు. ఈ సంగమం ‘ఏక్ భారత్ శ్రేష్ఠ్ భారత్’ కు నిదర్శనంగా నిలుస్తోంది.
ఉక్కు మంత్రిత్వ శాఖ
పీఎల్ఐ పథకం కింద ఎంపిక చేసిన కంపెనీలతో మార్చి 17న ఎంఓయుపై సంతకం చేయనున్న ఉక్కు మంత్రిత్వ శాఖ
ప్రత్యేకమైన స్పెషాలిటీ స్టీల్ కోసం పీఎల్ఐ పథకం కింద ఎంపిక చేసిన కంపెనీలతో ఉక్కు మంత్రిత్వ శాఖ మార్చి 17, 2023  న్యూఢిల్లీలోని విజ్ఞాన్ భవన్లో ఒక కార్యక్రమాన్ని నిర్వహిస్తోంది. ఈ కార్యక్రమంలో భాగంగా ఆయా సంస్థలతో ఏర్పాటు చేసుకున్న అవగాహన ఒప్పందంపై  సంతకం చేయనుంది. ఈ సందర్భంగా 20 సబ్ కేటగిరీలను కవర్ చేసే 27 కంపెనీల నుంచి 57 అవగాహన ఒప్పందాలు కుదుర్చుకుంటాయి. కేంద్ర ఉక్కు మరియు పౌర విమానయాన శాఖ మంత్రి శ్రీ జ్యోతిరాదిత్య ఎం, సింధియా, ఉక్కు మంత్రిత్వ శాఖ మరియు కంపెనీలకు చెందిన సీనియర్ అధికారులు ఈ కార్యక్రమంలో పాల్గొననున్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
తొమ్మిదేళ్ళ నరేంద్ర మోడీ ప్రభుత్వానికి ప్రమాణ చిహ్నాలు సేవ, సుశాసన్, గరీబ్ కళ్యాణ్ః సహాయ మంత్రి రాజీవ్ చంద్రశేఖర్
65 ఏళ్ళలో సాధించలేని దానిని, ప్రధాని నరేంద్ర మోడీ నాయకత్వంలో భారత్ తొమ్మిదేళ్ళలో సాధించిందిః సహాయ మంత్రి రాజీవ్ చంద్రశేఖర్
త్రిపురలో నైపుణ్యాల చొరవలను సమీక్షించిన సహాయమంత్రి రాజీవ్ చంద్రశేఖర్
ప్రధానమంత్రి శ్రీ నరేంద్ర మోడీ నాయకత్వం, ఆయన చురుకైన, సానుకూల విధానాల కారణంగా గత తొమ్మిది ఏళ్ళలలో భారత ఆర్థిక వ్యవస్థ పురోగమనాన్ని సాధించిందని కేంద్ర నైపుణ్యాల అభివృద్ధి& వ్యవస్థాపకత, ఎలక్ట్రానిక్స్ & ఐటి సహాయ మంత్రి శ్రీ రాజీవ్ చంద్రశేఖర్ సోమవారం పేర్కొన్నారు.
సేవ, సుశాసన్, గరీబ్ కళ్యాణ్  నరేంద్ర మోడీ ప్రభుత్వ తొమ్మిదేళ్ళ ప్రయాణాన్ని నిర్వచిస్తాయని ఆయన అన్నారు. ప్రధానమంత్రి శ్రీ నరేంద్ర మోడీ 2014లో బాధ్యతలు తీసుకున్నప్పుడు ఆర్థిక వ్యవస్థ మందకొడిగా ఉందని, విస్త్రతమైన అవినీతి, ఆశ్రిత పక్షపాతం, లెక్కలేనన్ని కుంభకోణాలు ఉనికిలో ఉన్నాయన్నారు. ఆర్థిక వ్యవస్థను పునరుజ్జీవింపచేయడమే కాక పౌరులలో ప్రభుత్వం పట్ల ఆశ, గౌరవం, విశ్వాసాన్ని కలిగించే బాధ్యతను కూడా ఆయన తీసుకోవలసి వచ్చిందన్నారు. తొమ్మిదేళ్ళలో ఆయన చాలావరకూ వ్యవస్థను శుద్ది చేయడమే కాక, ప్రపంచంలో ఐదవ అతిపెద్ద ఆర్థిక వ్యవస్థగా దేశాన్ని నడిపించారని త్రిపురలోని అంబస్సాలో జరిగిన వ్యాపారి సమ్మేళనంలో ప్రసంగిస్తూ మంత్రి వివరించారు.
దాదాపు 65 ఏళ్ళల్లో సాధించలేనిదానిని, ప్రధానమంత్రి మోడీజీ నాయకత్వంలో భారత్ తొమ్మిదేళ్ళలో సాధించిందన్నారు. త్వరలోనే యుఎస్, చైనా తర్వాత ప్రపచంలోనే మూడవ అతిపెద్ద ఆర్థిక వ్యవస్థగా భారత్ అవతరిస్తుందని ఆయన పేర్కొన్నారు.
అనంతరం లోక్సభ ఎంపి రేవతి త్రిపురతో కలిసి శ్రీ రాజీవ్ చంద్రశేఖర్ విలేకరులను ఉద్దేశించి మాట్లాడుతూ, తొమ్మిదేళ్ళ పాలనలో నరేంద్ర మోడీ ప్రభుత్వం సాధించిన విజయాలను వివరించారు. యుపిఎ పాలనకు, ప్రధానమంత్రి నరేంద్రమోడీ అధికారంలో ఉన్న తొమ్మిదేళ్ళనూ పోలుస్తూ, ప్రధానమంత్రి మోడీజీ అవినీతి, కుంభకోణాల, దుష్పరిపాలన, అవకాశవాద సంకీర్ణ రాజకీయాలు, కుటుంబపాలనా రాజకీయాల స్థానంలో సేవ, సుశాసన్, గరీబ్ కళ్యాణ్ రాజకీయాలను తీసుకువచ్చారని అన్నారు.
త్రిపురలో మూడు రోజులు పర్యటించేందుకు మంత్రి సోమవారం ఉదయం అగర్తాలాను చేరుకున్నారు. ఈ క్రమంలోనే ఆయన రాష్ట్రం చేపడుతున్న నైపుణ్యాల అవకాశాలను సమీక్షించనున్నారు.
నేడు ప్రపంచ పర్యావరణ దినోత్సవమైనందున, శ్రీ రాజీవ్ చంద్రశేఖర్ ఒక మొక్కను నాటి, ప్రతిరోజునూ ప్రపంచ పర్యావరణ దినోత్సవంగా పాటించాలని ప్రజలకు పిలుపిచ్చారు.
ఈ కార్యక్రమానికి ముందు అయన ధలాయ్ జిల్లా మేజిస్ట్రేట్ డాక్టర్ సిద్ధార్థ్ శివ్ జైస్వాల్ను కలుసుకుని, జిల్లాలో స్వయం సహాయక బృందాల పనితీరును సమీక్షించారు. సామర్ధ్యాల నిర్మాణం, మార్కెట్ అనుసంధానతల విషయంలో ఈ బృందాలు ఎదుర్కొంటున్న సవాళ్ళపై చర్చించారు. యువతకు స్థానికంగా ఉపాధిని సృష్టించేందుకు, వ్యవస్థాపకతల కోసం చేపట్టిన నైపుణ్యాలకు సంబంధించి చొరవల గురించి, వారు ఎదుర్కొంటున్న సవాళ్ళ గురించి చర్చించారు.
శ్రీ రాజీవ్ చంద్రశేఖర్ తర్వాత పార్టీ నాయకులైన శ్రీ తపస్ భట్టాచార్యను, బిజెపి మహిళా అధ్యక్షురాలు అజంతా భట్టాచార్జీని కలుసుకుని, రాష్ట్రానికి సంబంధించిన సమస్యల గురించి మాట్లాడారు.
మంత్రి మంగళవారం కృష్ణపూర్లో పర్యటించి, ఇతర కార్యక్రమాలతో పాటుగా జనజాతి లబ్ధిదారుల సమ్మేళన్ ప్రతినిధులతో సంభాషించనున్నారు.
ప్రధానమంత్రి శ్రీ నరేంద్రమోడీ కేబినెట్లో మంత్రిగా బాధ్యతలు చేపట్టిన అనంతరం శ్రీ రాజీవ్ చంద్రశేఖర్ త్రిపురలో అధికారికంగా పర్యటించడం ఇది రెండవసారి. ఆయన ఆగస్టు 2022లో తొలి సారి పర్యటించి, తిరంగా రాలీ లో పాలుపంచుకున్నారు.
రక్షణ మంత్రిత్వ శాఖ
టీసీఎల్ ద్వారా ఆయుధ కర్మాగారానికి మద్దతు
ఆర్డినెన్స్ ఫ్యాక్టరీ బోర్డు  కార్పొరేటీకరణ తర్వాత, 2021-22 ఆర్థిక సంవత్సరం, 2022-23 ఆర్థిక సంవత్సరాల్లో ట్రూప్ కంఫర్ట్స్ లిమిటెడ్కు  కేంద్ర ప్రభుత్వం అందించిన ఆర్థిక సహాయం రూ.550.64 కోట్లు. కొత్తగా రూపొందించిన డిజిటల్ యుద్ధ యూనిఫారాల తయారీ ప్రక్రియలో శుద్ధి , అద్దకం , ప్రింటింగ్  ఉంటాయి. కుట్టిన దుస్తులను ఉత్పత్తి చేసే చివరి దశ గార్మెంటింగ్.
శుద్ధి ప్రక్రియ నుంచి మొదలుకుని ఈ మొత్తం ఈ వస్త్ర నమూనా కోసం మేధో సంపత్తి హక్కులు  పొందడం జరిగింది. అందువల్ల, తయారీదార్ల జవాబుదారీతనాన్ని పెంచడానికి, దుర్వినియోగాన్ని తగ్గించడానికి ఈ ప్రత్యేక అర్హత ప్రక్రియను 'రిక్వెస్ట్ ఫర్ ప్రపోజల్'లో లో చేర్చడం జరిగింది. 'ఓపెన్ టెండర్ ఎంక్వైరీ'  ద్వారా వస్త్ర సేకరణ జరుగుతుంది. షరతులకు అనుగుణంగా టెండర్ దాఖలు చేసేందుకు టీసీఎల్ సహా అన్ని బిడ్డర్లకు తగిన సమయం ఇవ్వడం జరిగింది.
రక్షణ శాఖ సహాయ మంత్రి శ్రీ అజయ్ భట్ ఈ రోజు రాజ్యసభలో లిఖితపూర్వక సమాధానం రూపంలో ఈ సమాచారాన్ని అందించారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఎఫ్.సి.ఐ. ఉద్యోగులు కోవిడ్ -19 కారణంగా మరణిస్తే లక్షకు పైగా జీవితబీమాకు ఆమోదం తెలిపిన ప్రభుత్వం
కరోనా మహమ్మారికి వ్యాప్తి నేపథ్యంలో దేశ వ్యాప్తంగా 24 ఆహార ధాన్యాలు సరఫరా చేసేందుకు 24x7 అవిశ్రాంతంగా పని చేస్తున్న 80,000 మంది కార్మికులతో పాటు మొత్తం 1,08,714 మంది ఫుడ్ కార్పొరేషన్ ఆఫ్ ఇండియా  అధికారులకు జీవిత బీమా రక్షణ కల్పించే ప్రతిపాదనను ప్రభుత్వం ఆమోదించింది.
ప్రస్తుతం ఎఫ్.సి.. ఉద్యోగుల కుటుంబాలు ఉగ్రవాద దాడి, బాంబు పేలుళ్ళు, అల్లరి మూకల దాడులు, ప్రకృతి విపత్తుల కారణంగా మరణిస్తే పరిహారం పొందడానికి అర్హులు, అయితే ఎఫ్.సి.ఐ, రెగ్యులర్ మరియు కాంట్రాక్ట్ లేబర్ దీని పరిధిలో లేరు. దీన్ని దృష్టిలో ఉంచుకుని, కోవిడ్ -19 కారణంగా సంక్రమణ ముప్పు ఉందని తెలిసీ అవిశ్రాంతంగా పని చేస్తున్న కార్మికులందరికీ జీవిత బీమా సౌకర్యం కల్పించాలని ప్రభుత్వం నిర్ణయించింది.
ఈ బీమా నిబంధనల ప్రకారం 2020 మార్చి 24 నుంచి 2020 సెప్టెంబర్ 23 వరకూ ఆరు నెలల కాలంలో ఎఫ్.సి.ఐ. విధుల్లో ఉన్నప్పుడు కోవిడ్ -19 సంక్రమణ కారణంగా ఎవరైనా మరణిస్తే రెగ్యులర్ ఎఫ్.సి.ఐ. లేబర్ కు రూ. 15 లక్షలు, కాంట్రాక్ట్ లేబర్ కు రూ. 10 లక్షలు, కేటగిరి -1 అధికారులకు రూ. 35 లక్షలు, కేటగిరీ-2 అధికారులకు రూ. 30 లక్షలు, కేటగిరీ-3 మరియు 4 కార్మికులకు రూ.25 లక్షలు జీవిత బీమా లభిస్తుంది.
ఈ విషయాన్ని ప్రకటించిన కేంద్ర వినియోగ దారుల వ్యవహారాలు, ఆహార, ప్రజా పంపిణీ శాఖ మంత్రి శ్రీ రామ్ విలాస్ పాశ్వాన్ మాట్లాడుతూ, ఈ సంక్షోభ సమయంలో సామాన్యులకు అవసరమైన వస్తువులు మరియు సేవలను అందించడంలో నిమగ్నమైన కరోనా యోధులకు సాధ్యమైనంత భద్రత కల్పించేందుకు ప్రభుత్వం సిద్ధంగా ఉందని తెలిపారు.
(Visitor Counter : 165
హోం మంత్రిత్వ శాఖ
కేంద్ర హోం, మరియు సహకార మంత్రి శ్రీ అమిత్ షా ఈ రోజు న్యూఢిల్లీలోని ప్రధాన మంత్రుల మ్యూజియాన్ని సందర్శించారు
"దేశ ప్రధాన మంత్రులందరి కృషిని గౌరవిస్తూ ప్రధాన మంత్రి శ్రీ నరేంద్ర మోదీ జీ 'ప్రధాన మంత్రి సంగ్రహాలయ'ని స్థాపించారు. ఈ మ్యూజియం ద్వారా దేశ భద్రత, ఐక్యత మరియు అభివృద్ధికి మన ప్రధానులందరూ చేసిన కృషిని పౌరులు తెలుసుకోగలుగుతారు. ”
"ఈ మ్యూజియం రాజకీయ భావజాలంతో సంబంధం లేకుండా అందరు ప్రధాన మంత్రుల విజయాలు మరియు కృషి డాక్యుమెంట్ చేయడానికి ప్రశంసనీయమైన ప్రయత్నం"
"దీని ద్వారా మోదీజీ 'ప్రధాని పదవి' యొక్క గౌరవాన్నిపెంచారు. దీనికి నేను ప్రధాన మంత్రి శ్రీ నరేంద్ర మోదీ జీకి ధన్యవాదాలు చెబుతున్నాను"
"స్వతంత్ర భారతదేశ చరిత్రను చిరస్మరణీయమైన రీతిలో డాక్యుమెంట్ చేయడానికి ప్రధాన మంత్రుల మ్యూజియం ఒక అద్భుతమైన ప్రయత్నం. ఈ ప్రదేశాన్ని సందర్శించడం ద్వారా చరిత్రలోని అనేక అద్భుతమైన క్షణాలను తెలుసుకోవచ్చు మరియు వాటిని మరింత క్షుణంగా పరిశీలించవచ్చు"
"పౌరులందరూ ముఖ్యంగా యువత ఈ మ్యూజియాన్ని ఒకసారి సందర్శించవలసిందిగా నేను కోరుతున్నాను"
కేంద్ర హోం మరియు సహకార మంత్రి శ్రీ అమిత్ షా ఈరోజు న్యూఢిల్లీలోని ప్రధాన మంత్రుల మ్యూజియాన్ని సందర్శించారు. మ్యూజియాన్ని సందర్శించిన తర్వాత శ్రీ అమిత్ షా వరుస ట్వీట్లలో "ప్రధానులందరి కృషిని గౌరవిస్తూ ప్రధానమంత్రి శ్రీ నరేంద్ర మోదీ జీ 'ప్రధాన మంత్రి సంగ్రహాలయ'ని స్థాపించారు. ఈ మ్యూజియం ద్వారా పౌరులు మన ప్రధానమంత్రులందరూ దేశ భద్రత, ఐక్యత మరియు అభివృద్ధికి అందించిన సహకారాన్ని తెలుసుకోగలుగుతారు. ఈ అద్భుతమైన మ్యూజియాన్ని సందర్శించే అవకాశం నాకు ఈరోజు లభించింది".
కేంద్ర హోం మరియు సహకార మంత్రి మాట్లాడుతూ "స్వతంత్ర భారతదేశ చరిత్రను చిరస్మరణీయమైన రీతిలో డాక్యుమెంట్ చేయడానికి ప్రధాన మంత్రుల మ్యూజియం ఒక అద్భుతమైన ప్రయత్నమని, ఇక్కడకు రావడం ద్వారా చరిత్రలోని అనేక అద్భుతమైన క్షణాలను గ్రహించి, పొందగలుగుతారు. ఈ మ్యూజియంను ఒకసారి సందర్శించవలసిందిగా పౌరులందరినీ ముఖ్యంగా యువతను నేను కోరుతున్నాను." అని తెలిపారు.
శ్రీ అమిత్ షా మాట్లాడుతూ “ఈ మ్యూజియం రాజకీయ భావజాలంతో సంబంధం లేకుండా అందరు ప్రధానమంత్రుల విజయాలు మరియు కృషిని డాక్యుమెంట్ చేయడానికి ప్రశంసనీయమైన ప్రయత్నం. దీని ద్వారా మోదీజీ 'ప్రధాని పదవి'పై గౌరవాన్ని పెంచారు. ఇందుకు నేను ప్రధాన మంత్రి శ్రీ నరేంద్ర మోదీ జీకి ధన్యవాదాలు చెబుతున్నాను" అని తెలిపారు.
సాంస్కృతిక మంత్రిత్వ శాఖ
ఆజాదీ కా అమృత్ మహోత్సవ్ ప్రారంభమై ఏడాది పూర్తైన సందర్భంగా ‘అమృత్ కల్ కా పెహ్లా సాల్’ పేరిట కార్యక్రమం నిర్వహించనున్న సాంస్కృతిక మంత్రిత్వ శాఖ
కార్యక్రమాలకు అధ్యక్షత వహించనున్న కేంద్ర సాంస్కృతిక, పర్యాటక, ఈశాన్య ప్రాంత అభివృద్ధి శాఖ మంత్రి శ్రీ జి.కిషన్ రెడ్డి
కార్యక్రమంలో మహిళా సాధికారతకు దర్పం పట్టే విధంగా మహిళలకు అంకితం చేసిన అమర్ చిత్ర కథ ప్రత్యేక సంచిక ఆవిష్కరణ
కేంద్ర ప్రభుత్వం నిర్వహిస్తున్న ఆజాదీ కా అమృత్ మహోత్సవ్ వేడుకలకు ఏడాది పూర్తైన సందర్భంగా 2022 మార్చి 2న సాంస్కృతిక మంత్రిత్వ శాఖ ‘అమృత్ కల్ కా పెహ్లా సాల్’ కార్యక్రమాన్ని నిర్వహించనున్నది. ఆజాదీ కా అమృత్ మహోత్సవ్ వేడుకలను 2021 మార్చి12న ప్రధానమంత్రి శ్రీ నరేంద్ర మోదీ ప్రారంభించారు. స్వాతంత్ర్యం సాధించిన తర్వాత దేశం సాధించిన విజయాలను గుర్తు చేసుకుని, దేశ చరిత్ర సాంస్కృతిక విలువలకు గుర్తు చేసే విధంగా ఆజాదీ కా అమృత్ మహోత్సవ్ వేడుకలు జరుగుతున్నాయి. స్వాతంత్ర్య పోరాటంలో పాల్గొన్న స్వాతంత్ర్య సమరయోధులకు నివాళులు అర్పించి, వారు చేసిన త్యాగాలు గుర్తు చేసే విధంగా ప్రభుత్వం ఆజాదీ కా అమృత్ మహోత్సవ్ వేడుకలు నిర్వహిస్తోంది. ఆత్మ నిర్భర్ భారత్ సాధన దిశగా దేశం వివిధ ప్రాంతాలకు చెందిన ప్రజలలో స్ఫూర్తి నింపి భారత్ 2.0 నిర్మాణంలో వారిని భాగస్వాములను చేయాలన్న లక్ష్యంతో ఆజాదీ కా అమృత్ మహోత్సవ్ అమలు జరుగుతోంది.
ఆజాదీ కా అమృత్ మహోత్సవ్ వేడుకలు ఏడాది పూర్తి చేసుకున్న సందర్భంగా న్యూఢిల్లీ కన్నాట్ ప్లేస్ లో నిర్వహించనున్న సాంస్కృతిక కార్యక్రమాలకు కేంద్ర సాంస్కృతిక, పర్యాటక, ఈశాన్య ప్రాంత అభివృద్ధి శాఖ మంత్రి శ్రీ జి.కిషన్ రెడ్డి, కేంద్ర విదేశీ వ్యవహారాలు, సాంస్కృతిక శాఖ సహాయ మంత్రి శ్రీమతి మీనాక్షి లేఖి హాజరవుతారు. అధికారంలో భాగస్వాములుగా ఉన్న మహిళలపై  రూపొందించిన అమర్ చిత్ర కథ ప్రత్యేక సంచికను కార్యక్రమంలో ఆవిష్కరిస్తారు. ఆవిష్కరణ కార్యక్రమం తర్వాత ఆజాదీ కా అమృత్ మహోత్సవ్ వేడుకల్లో భాగంగా నిర్వహించిన వివిధ కార్యక్రమాలపై మల్టీ-మీడియా ప్రదర్శన ఉంటుంది. అమరవీరులకు డిజిటల్ నివాళి- “డిజిటల్ జ్యోత్” వేడుకలలో భాగంగా ప్రారంభించబడుతుంది. సాయంత్రం సునీల్ గ్రోవర్, ధ్వని భానుషాలి, అర్మాన్ మాలిక్ మరియు ఆర్జే మలిష్కా వంటి కళాకారులతో పాటు ప్రముఖ కవి మరియు ప్రదర్శకుడు కుమార్ విశ్వాస్ ప్రత్యక్ష ప్రదర్శనలు ఇవ్వనున్నారు.
ఆజాదీ కా అమృత్ మహోత్సవ్ వేడుకలను భౌతిక మరియు వర్చువల్ విధానాల్లో దేశం వివిధ ప్రదేశాలలో నిర్వహిస్తున్నారు. నిర్వహించిన ప్రదర్శనలు, కార్యక్రమాలకు దేశవ్యాప్తంగా ప్రజల నుంచి అపూర్వమైన స్పందన లభించింది.ప్రజలు వీటిలో పెద్ద సంఖ్యలో పాల్గొన్నారు. దేశానికి స్వాతంత్ర్యం సిద్దించి 75 సంవత్సరాలు పూర్తవుతున్న సందర్భంగా 75 వారాల పాటు వేడుకలు నిర్వహించనున్నారు. 12 మార్చి 2021న ప్రారంభమైన ఈ వేడుకలు 15 ఆగస్టు 2023న ముగుస్తాయి.
నౌకారవాణా మంత్రిత్వ శాఖ
వ్లాదివోస్టోక్లో జరగనున్న ఈస్టర్న్ ఎకనమిక్ ఫోరంలో పాల్గొనడానికి రష్యాకు బయలుదేరిన శ్రీ సర్బానంద సోనోవాల్
చెన్నై-వ్లాదివోస్టోక్ మార్గాన్ని ప్రత్యామ్నాయ వాణిజ్య మార్గంగా ఉపయోగించేందుకు ‘తూర్పు సముద్ర కారిడార్’ సమావేశంలో ప్రసంగించనున్న శ్రీ సోనోవాల్
రష్యాలోని ఓడరేవు నగరమైన వ్లాదివోస్టోక్లో జరుగుతున్న 'ఈస్టర్న్ ఎకనమిక్ ఫోరం'లో భారత్ తరపున ప్రాతినిధ్యం వహించడానికి, కేంద్ర ఓడరేవులు, నౌకారవాణా & జల మార్గాల శాఖ మంత్రి శ్రీ సర్బానంద సోనోవాల్ రష్యాకు బయలుదేరారు. పర్యటనలో భాగంగా, వివిధ రంగాల ప్రముఖులతో పాటు ఇద్దరు రష్యన్ మంత్రులతోనూ శ్రీ సోనోవాల్ సమావేశం అవుతారు. భారత్-రష్యా మధ్య బలమైన సంబంధాలను కొనసాగించడం, వివిధ రంగాల్లో వ్యూహాత్మక, వాణిజ్య, రవాణా సహకారాన్ని పెంచుకోవడం ఈ సమావేశాల లక్ష్యం.
“ప్రతిష్టాత్మక ఈస్టర్న్ ఎకనమిక్ ఫోరంలో మన దేశానికి ప్రాతినిధ్యం వహించే అవకాశం లభించడం నాకు నిజంగా గొప్ప గౌరవం, బాధ్యతతో కూడుకున్న విషయం. ప్రధాన మంత్రి శ్రీ నరేంద్ర మోదీ నాయకత్వంలో, మన దేశ వాణిజ్యం, భారత్-రష్యా మధ్య చారిత్రక సంబంధాలు కొత్త అడుగులు వేశాయి. వ్లాదివోస్టోక్-చెన్నై మధ్య ప్రత్యామ్నాయ వాణిజ్య మార్గాన్ని అభివృద్ధి చేయడానికి మేము కలిసి పని చేస్తున్నాం. నా పర్యటన, సమావేశాల వల్ల రెండు దేశాల మధ్య వ్యూహాత్మక, వాణిజ్య, రవాణా రంగాల్లో సహకారం పెరగడమే గాక, ఈ ముఖ్యమైన ప్రాజెక్టులో మనం పురోగతి సాధించగలమని నేను నమ్ముతున్నాను" అని మంత్రి చెప్పారు.
'ఈస్టర్న్ ఎకనమిక్ ఫోరం'లో భాగంగా, 'ఇండియా రష్యా బిజినెస్ డైలాగ్'లో శ్రీ సోనోవాల్ ప్రసంగిస్తారు. భారత్-రష్యా వ్యూహాత్మక భాగస్వామ్యంలో స్థిరత్వం, సుస్థిరతను పెంచడంలో వ్యాపారం, వాణిజ్యం పోషించే కీలక పాత్ర గురించి వివరిస్తారు. తూర్పు సముద్ర కారిడార్పై నిర్వహించే కార్యక్రమంలోనూ మంత్రి మాట్లాడతారు. ఉత్తర సముద్ర మార్గంలో అవకాశాలను అన్వేషించడం, బంగాళాఖాతంలో రవాణా కేంద్రం ఏర్పాటు సహా రెండు దేశాల మధ్య ద్వైపాక్షిక సంబంధాన్ని మరింత బలోపేతం చేసే అవకాశాలపై రష్యన్ సీనియర్ మంత్రులతోనూ భారతదేశ నౌకా రవాణా మంత్రి సమావేశం అవుతారు.
తూర్పు సముద్ర కారిడార్, రెండు దేశాల మధ్య రవాణా సమయాన్ని తగ్గిస్తుంది. నోవోరోసిస్క్ నౌకాశ్రయానికి చేరే 30 రోజులతో పోలిస్తే, తూర్పు సముద్ర కారిడార్ వల్ల, భారతీయ ఓడరేవుల నుంచి రష్యన్ దూర తీరాలకు చేరడానికి కేవలం 24 రోజుల సమయం పడుతుంది. ఈ కారిడార్ వల్ల భారత్-రష్యా మధ్య వాణిజ్యం & సహకారం రంగాల్లో కొత్త అవకాశాలు ఆవిర్భవిస్తాయి.
ఈస్టర్న్ ఎకనమిక్ ఫోరం, 2023 గురించి: 8వ ఈస్టర్న్ ఎకనమిక్ ఫోరం 2023, ఈ నెల 10-13 తేదీల్లో వ్లాదివోస్టోక్లోని ఫార్ ఈస్టర్న్ ఫెడరల్ యూనివర్సిటీ ప్రాంగణంలో జరుగుతోంది. రష్యా, ప్రపంచ పెట్టుబడి సంస్థలతో సంబంధాలను ఏర్పరుచుకోవడానికి & బలోపేతం చేయడానికి, అధునాతన ప్రత్యేక ఆర్థిక మండళ్లలోని వ్యాపార పరిస్థితులకు కీలకమైన అంతర్జాతీయ వేదికగా ఈస్టర్న్ ఎకనామిక్ ఫోరం పని చేస్తుంది.
రష్యా ఫార్ ఈస్ట్ ఆర్థిక అభివృద్ధికి, ఆసియా-పసిఫిక్ ప్రాంతంలో అంతర్జాతీయ సహకారం విస్తరించుకోవడానికి 2015లో ఈస్ట్రన్ ఎకనమిక్ ఫోరం ఏర్పడింది. రష్యన్ ఫెడరేషన్ అధ్యక్షుడు వ్లాదిమిర్ పుతిన్ ఆదేశంతో దీనిని స్థాపించారు.